b"\n_START_ARTICLE_\nMaurice Line\n_START_SECTION_\nBiografia\n_START_PARAGRAPH_\nNascut a Bedford i educat a la Bedford School, es va graduar en Angl\xc3\xa8s a l'Exeter College de la Universitat d'\xc3\x92xford. La seva primera feina com a bibliotecari va ser a la Bodleian Library d'\xc3\x92xford en 1950. En 1968 va ser nomenat bibliotecari de la University of Bath i tres anys m\xc3\xa9s tard va ser cridat a dirigir la National Central Library. Per aquest motiu, Line va estar implicat des de bon comen\xc3\xa7ament en funcions directives en el gran projecte de transformaci\xc3\xb3 de la British Library (BL) dels anys 70, i des de 1974 fins a la seva jubilaci\xc3\xb3 el 1988 va formar part del consell de govern de la BL._NEWLINE_Va ser un membre molt actiu de la IFLA, on va ser el promotor a finals dels 70 del Programa de Acc\xc3\xa9s Universal a les Publicacions a partir de la transformaci\xc3\xb3 de l'Oficina de Pr\xc3\xa9stec Internacional La seva experi\xc3\xa8ncia dilatada al Regne Unit i la gran projecci\xc3\xb3 internacional dels seus treballs, juntament amb les molts contactes arreu del m\xc3\xb3n amb membres de la IFLA, va ser el punt de partida, un cop jubilat, d'una activitat internacional d'assessorament i de formaci\xc3\xb3. Per aquesta ra\xc3\xb3 el seu vincle amb Catalunya va ser molt intens a finals dels 80 i durant els anys 90, amb una implicaci\xc3\xb3 especial en els estudis i debats sobre la transformaci\xc3\xb3 i la gesti\xc3\xb3 del canvi a la Biblioteca de Catalunya."